Markaziy bank dollarning o‘zbek so‘miga nisbatan yangi qiymatini e’lon qildi

Markaziy bank 1-dekabrdan xorijiy valyutalarning o‘zbek so‘miga nisbatan yangi qiymatini belgiladi.

Unga ko‘ra, dollarning rasmiy kursi 8,05 so‘mga pastlab, 10 778,98 so‘mni tashkil qildi. Yevro 74,99 so‘mga ko‘tarilib, 12 249,23 so‘m bo‘ldi.

Bundan avval dollarning rasmiy kursi 9,99 so‘mga ko‘tarilib, 10 787,03 so‘mni tashkil qilgandi. Mamlakatda ushbu valyutaning rasmiy kursi uch kunlik ko‘tarilishdan so‘ng pastladi.
Tijorat banklarida esa 30-noyabr kuni dollar kursi birinchi marta 10 840 so‘mga qadar ko‘tarildi. O‘zbekistonda ushbu valyuta kursi 2022-yilda 11 300 so‘mgacha ko‘tarilishi mumkin.